Die basiese bestanddele wat in jou kas moet wees | SARIE
Die basiese bestanddele wat in jou kas moet wees	deur Herman Lensing
Om lekker kos te maak moet jy sekere dinge in jou kos- en yskas hê. Hier’s ’n paar van my gunstelinge – jy sal dit altyd in my huis kry. Hiermee kan jy enige tyd onthaal en mense oornooi sonder om bekommerd te wees dat iets skort.
Hier’s die lys:
Van soufflé tot gebakte vla, ontbyt of koek – eiers moet jy hê. Die meeste supermarkte se eerstegraad-eiers is te kry in pakke van 6, 18, 30 of
60. Die super-jumbo-grootte is ook in pakke van 6 beskikbaar. As jy eiers soek met ’n langer rakleeftyd, kyk uit vir gepasteuriseerde eiers, wat gewoonlik beskikbaar is in bokse van 6 of 12.
Vir vanoggend se koppie koffie en vanaand se witsous tot weer môreoggend se ontbyt. Kyk by jou naaste supermark vir laevet-, volroom- of vetvrye melk. Ek het ook altyd ’n boks langlewe-melk in my kas om seker te maak ek is veilig vir daai oggend wat die melk per ongeluk suur is! ’n Dag kan mos nie begin sonder ’n koppie boeretroos nie.
As jy my yskas oopmaak, sal jy altyd room daar sien. Die lewe is gans te kort om net so nou en dan jouself met ’n romerige sous of luukse kapokaartappels te bederf. As jy weer lus raak vir kapokaartappel, gooi ’n ruim skeut room by en rasper vars neutmuskaat (nutmeg) oor. Heerlik! As jy bang is vir botter, gebruik room, sê Julia Child en ek stem ruiterlik saam.
Geen kombuis is rég daarsonder nie. Koop altyd olie waarvan die etiket sê Extra Virgin-olyfolie. Onthou, olyfolie is meer as net iets waarin jy kos gaarmaak, dit gee ook geur.
Sorg altyd dat jy gesoute sowel as ongesoute botter in jou yskas het. Gebruik gesout vir kook en ongesout vir bak. As jy botter sien op uitverkoping, koop ’n paar blokke, sny dit in porsies en vries dit.
Koop dit heel, gekap of kersietamaties, maar dié staatmaker moet altyd in jou kas wees. Dis perfek vir vinnige souse, bredies, pastageregte of enige stowegereg wat jy stadig gaarmaak. Ek het altyd 3 tot 4 blikkies in my kas.
Altyd in jou kas, maak nie saak wat nie:
Lekker eet op die langpad
3 trifles wat jou lewe gaan verander!
Wat is Kersfees sonder trifle? Probeer een van dié drie (of sommer al drie!). Trifle met Oreo’s, karamel en donkersjokolade Cassata-trifle Donker-en-witsjokolademousse-terrien